Kui aga alguse juurde  tagasi tulla ja analüüsida "spetsialistist pojukese kuldseid sõnu", siis niipalju oli tal tõesti õigus, et nende kahe eelnimetatud programmi tasulistes versioonides pakutavad reaalajatõrjed suudavad pahavara ennetamisel efektiivsemat tööd teha kui vabavaralised, blokeerides pahavara sissetungikatsed juba eos. Mis aga puutub tema lahtikräkitud programmidesse, siis oleks soovitav läbi lugeda artikkel piraattarkvara ohtlikkusest. Iva on lihtsalt selles, et just nendesamade kräkkidega võib kingitusena arvutisse kaasa saada trooja või viiruse, ning siis ei saa küll enam süüdistada kedagi teist kui iseennast… ning maksta IT-mehele roppu raha arvuti kordategemise eest.